શીના બોરાની હત્યા શા માટે કરવામાં આવી હતી? આ કેસમાં મુંબઇ પોલીસની તપાસ એ મુકામ પર પહોંચી ગઇ છે કે હવે એ વાતને લઇને કોઇના મનમાં શંકા નથી કે રિલાયન્સ કંપનીમાં કામ કરતી ર૪ વર્ષીય સુંદર યુવતી શીના બોરાની હત્યાની કાતિલ કોણ છે? શીનાની હત્યા કહેવાતી રીતે તેની જ માતા ઇન્દ્રાણી મુખરજીએ કરી હતી. ઇન્દ્રાણી મુખરજી સ્ટાર ઇન્ડિયાના પૂર્વ સીઇઓ પીટર મુખરજીની પત્ની છે. જો પોલીસની વાત પર વિશ્વાસ મૂકીએ તો ઇન્દ્રાણી મુખરજી, તેના બીજા પતિ અને ડ્રાઇવરે સાથે મળીને શીનાની હત્યા કરી હતી અને લાશ મુંબઇની નજીક રાયગઢ જિલ્લાના જંગલમાં સળગાવીને દફનાવી દીધી હતી.